Markens gate starter ved Otterdalsparken (Lokalt kalt for Nupenparken) med en monumental fontene som midtpunkt. Fole er en skulptur i Markens gate skapt av Ørnulf Bast i 1956 og satt opp i Kristiansand i 1973. Den er elsket av barn og lokal russ får knute for å ri en time på hestens rygg. Den var i sin tid en gave fra Kristiansand og Oppland Privatbank. Tilsvarende skulptur av Bast finnes også i Oslo.